Batalla de Singapur
La Batalla de Singapur fou lliurada en el marc del Teatre del Pacífic de la Segona Guerra Mundial quan l'Imperi Japonès va envair el territori de Singapur, controlat per les potències aliades. La lluita es prolongà el 8 i el 15 de febrer de 1942 i tingué com a resultat una estrepitosa derrota de les forces britàniques que defensaven la posició. El primer ministre britànic Winston Churchill s'hi referí com "el pitjor desastre" i "la major capitulació" de la història britànica. Al voltant de 80.000 militars foren fets presoners de guerra. Els japonesos conservaren l'enclavament fins al 12 de setembre de 1945, després de la rendició i el final de la guerra.